༢རིམས་སྲུང་རིལ་བུ་སེར་ཆུང་།ༀ་ཨ་ཐ།རྣམ་རྒྱལ་ག་བུར་བཟང་དྲུག་གླ་གུལ་ཤིང་།།གི་ཝང་མུ་ལྡོང་ཤུ་དག་ཨ་མྲྀ་ཏ།།རུ་རྟ་དཔའ་བོ་གཅིག་སྐྱེས་བོན་པོ་སྦྱར།།ཚད་ལྡན་ཨེ་ཀྲོའི་རིང་བསྲེལ་པར་བུར་བཅང་།།རང་ཉིད་ལྕགས་ཀྱི་སྤྱང་ཀི་མེ་འབར་བས།།གདོན་དང་ནད་རིམས་སྲེག་ཅིང་ཟོས་པར་བསམ།།ༀ་ཛ་ཏི་ༀ་ཛ་ཏི་བ་ཧུ་ཏི་ཏི་ཁང་སྭཱ་ཧཱ་ཟེར་བའང་སྣང་།བཾ་ཧྰུཾ་ཏ་ཁ་རི་ཁཾ་སྭཱ་ཧཱ།སྒོམ་བཟླས་ངར་བཏགས་ཞལ་ཤེས་སྙིང་བཞིན་བཅངས།།རིམས་སྲུང་གདོན་དང་ཡ་མ་དུ་བས་འཇོམས།།གསོ་ཡང་རང་གྲོལ་དེ་ཀའི་མན་ངག་གཅེས།།གཡུང་དྲུང་བོན་པོའི་རིལ་བུ་སེར་ཆུང་འདི།།ཡང་ཟབ་རིལ་བུ་གསེར་འོད་འཁྱིལ་བ་ཞེས།།རང་གི་སྲོག་འགོ་འདོད་པའི་སྡེ་དཔོན་དང་།།སྙན་གྲགས་ཕྱོགས་མཐར་སྒྲོགས་པའི་རྔ་ཆེན་ཏེ།།བསླུ་མེད་ངྷརྨ་སྭཱ་མིས་སྙིང་ནོར་འདི།།གཅེས་པར་ཟུངས་ཤིག་རྗེས་བཅུག་སྐལ་ལྡན་རྣམས།།འདི་ལས་བྱུང་བའི་དགེ་བས་དུས་གསུམ་གྱི།།ཕ་མ་འགྲོ་ཀུན་བདེ་ལ་འགོད་པར་ཤོག།ཤུ་བྷཾ།མན་ངག་བྱེ་བ་རིང་བསྲེལ་ལས།